

# ประกาศองค์การบริหารส่วนตำบลแม่เจ้าอยู่หัว

**เรื่อง การเสริมสร้างมาตรฐาน วินัยคุณธรรม จริยธรรมและป้องกันการทุจริต**

**ประจำปีงบประมาณ พ.ศ. ๒๕๖๔**

**..........................**

ตามที่ได้มีประกาศองค์การบริหารส่วนตำบลแม่เจ้าอยู่หัว เรื่อง นโยบายคุณธรรม จริยธรรม ลงวันที่ 17 ตุลาคม 2557, ข้อบังคับองค์การบริหารส่วนตำบลแม่เจ้าอยู่หัว ว่าด้วยจรรยาข้าราชการส่วนท้องถิ่นพ.ศ.๒๕๕๘ และนโยบายการกำกับดูแลองค์การที่ดี ลงวันที่ 17 ตุลาคม 2557 ประกอบกับประกาศเจตนารมณ์การป้องกันและต่อต้านการทุจริตคอร์รัปชั่นขององค์การบริหารส่วนตำบลแม่เจ้าอยู่หัว 5 มกราคม ๒๕๕๙ เพื่อสร้างความโปร่งใสมีมาตรฐานในการปฏิบัติงานที่ชัดเจนและเป็นสากลเป็นเครื่องมือกำกับความประพฤติของบุคลากรทุกคน และเพื่อให้การบริหารราชการเป็นไปอย่างมีประสิทธิภาพและมีธรรมาภิบาลอันจะทำให้ประชาชนเกิดความมั่นใจศรัทธาและไว้วางใจในการบริหารงานภาครัฐ ไปแล้ว นั้น

เพื่อให้การเสริมสร้างวินัย คุณธรรม จริยธรรม และป้องกันการทุจริตขององค์การบริหารส่วนตำบลแม่เจ้าอยู่หัว อำเภอเชียรใหญ่ จังหวัดนครศรีธรรมราช มีแผนที่ชัดเจน องค์การบริหารส่วนตำบลแม่เจ้าอยู่หัว จึงได้จัดทำแผนการเสริมสร้างมาตรฐาน วินัยคุณธรรม จริยธรรมและป้องกันการทุจริตประจำปีงบประมาณ พ.ศ. ๒๕๖๒ เพื่อถือเป็นแนวทางปฏิบัติและดำเนินการให้สอดคล้องกับอำนาจหน้าที่ขององค์การบริหารส่วนตำบลต่อไป

จึงประกาศให้ทราบโดยทั่วไป

ประกาศ ณ วันที่ ๗ เดือน มกราคม พ.ศ. ๒๕๖๔

*ชนวีร์ ซุ่นอินทร์*

(นายชนวีร์ ซุ่นอินทร์)

นายกองค์การบริหารส่วนตำบลแม่เจ้าอยู่หัว

**การส่งเสริมวินัย คุณธรรม จริยธรรม และการป้องกันการทุจริต คอร์รัปชั่น**

**องค์การบริหารส่วนตำบลแม่เจ้าอยู่หัว อำเภอเชียรใหญ่ จังหวัดนครศรีธรรมราช**

**ประจำปีงบประมาณ พ.ศ.๒๕๖๔**

| **ประเด็นยุทธศาสตร์** | **แนวทาง/กิจกรรม** |
| --- | --- |
| 1. **ปลูกจิตสำนึก ค่านิยมคุณธรรม จริยธรรมและสร้างวินัยแก่ทุกภาคส่วน** | |
| * 1. สร้างจิตสำนึกและส่งเสริมการเรียนรู้และปฏิบัติตามหลักคุณธรรม จริยธรรมในการปฏิบัติราชการ | 1.1.1) โครงการฝึกอบรมและศึกษาดูงานเพื่อเพิ่มประสิทธิภาพของบุคลากร เพื่อส่งเสริมและสนับสนุนด้านหลักธรรมมาภิบาล และการปฏิบัติงานตามระเบียบที่เกี่ยวข้อง |
| 1.1.2) โครงการส่งเสริมคุณธรรม จริยธรรมบุคลากร อบต.แม่เจ้าอยู่หัว เพื่อปลูกจิตสำนึกให้มีคุณธรรม จริยธรรม เข้าใจหลักธรรมทางศาสนา การน้อมนำเอาปรัชญาเศรษฐกิจพอเพียงมาเป็นแนวทางในการปฏิบัติงาน |
| 1.1.3) โครงการส่งเสริมพระพุทธศาสนาเนื่องในเทศกาลงานแห่ผ้าขึ้นธาตุ แห่เทียนพรรษา บุญสารทเดือนสิบ |
| 1.1.4) การส่งเสริมสนับสนุนกิจกรรม/โครงการวันสำคัญทางศาสนาและงานรัฐพิธีพิธีรำลึกวันสำคัญของชาติ |
| 1.2 ประชาสัมพันธ์เชิดชูความดี ความซื่อสัตย์สุจริตในการปฏิบัติราชการ | 1.2.1) ประชาสัมพันธ์เชิดชูความดี ความซื่อสัตย์สุจริตในการปฏิบัติราชการ/กิจกรรมและเป็นแบบอย่างที่ดีแก่ผู้ร่วมงาน คัดเลือกพนักงานส่วนตำบลลูกจ้างประจำ และพนักงานจ้างดีเด่น |
| 1. **รวมพลังแผ่นดินป้องกันและปราบปรามการทุจริต** | |
| ๒.1 ประชาสัมพันธ์ผ่านสื่อต่าง ๆ เพื่อป้องกันการทุจริตและประพฤติมิชอบของข้าราชการ | 2.1.1) ประชาสัมพันธ์ให้พนักงานส่วนตำบลลูกจ้างประจำและพนักงานจ้างปฏิบัติตนด้วยความซื่อสัตย์สุจริตตระหนักถึงบทบาทภารกิจหน้าที่ของตน/ศักดิ์ศรีของการปฏิบัติหน้าที่ราชการและต่อต้านการทุจริต เช่น การติดประกาศ ,การจัดทำบอร์ดประชาสัมพันธ์ |
| 2.2 พัฒนาช่องทางในการแจ้งเบาะแสให้สะดวกหลากหลายและปลอดภัย | 2.2.1) ดำเนินการจัดทำช่องทางการร้องเรียนต่าง ๆ และเผยแพร่ประชาสัมพันธ์ให้ประชาชนทราบถึงช่องทางและหน่วยงานที่รับผิดชอบ |
| 1. **เสริมสร้างความแข็งแกร่งแก่หน่วยงานต่อต้านการทุจริต** | |
| 3.1 ลดมูลเหตุของโอกาสที่จะเกิดความเสียหายและขนาดของความเสียหายที่จะเกิดขึ้นในอนาคตให้อยู่ในระดับที่ยอมรับได้ ควบคุมได้ และตรวจสอบได้ | 3.1.1) มีการประชุมติดตามงาน ของเจ้าหน้าที่เป็นประจำเดือนทุกเดือน |
| 3.1.2) กลุ่มงานตรวจสอบภายในดำเนินการจัดทำแผนปฏิบัติงานเพื่อดำเนินการตรวจสอบภายในองค์กร |
| 3.1.3) ชี้แจงแนวทางในการจัดซื้อจัดจ้างให้กับเจ้าหน้าที่ในสังกัดและผู้ที่เกี่ยวข้อง |
| 4. **สร้างบุคลากรมืออาชีพป้องกันและปราบปรามการทุจริต** | |
| 4.1 ส่งเสริมการประพฤติตนตามมาตรฐานจรรยาบรรณของบุคลากรในหน่วยงาน | 4.1.1) จัดทำมาตรฐานทางจริยธรรมและข้อบังคับว่าด้วยจรรยาบรรณข้าราชการ  4.2.2) เผยแพร่/ประชาสัมพันธ์ให้ความรู้เกี่ยวกับงานในหน้าที่ของงานวินัย เช่น การดำเนินการทางวินัย อุทธรณ์ ร้องทุกข์ ระบบคุณธรรมจริยธรรม จรรยาบรรณข้าราชการ ฯลฯ ทางเว็บไซด์ อบต.แม่เจ้าอยู่หัว |